CELEX: C2006/190/22
Language: fi
Date: 2006-08-12 00:00:00
Title: Asia C-269/06: Kanne 15.6.2006 — Euroopan yhteisöjen komissio v. Euroopan unionin elinten käännöskeskus

12.8.2006   
            
            
               FI
            
            
               Euroopan unionin virallinen lehti
            
            
               C 190/13
            
         Kanne 15.6.2006 — Euroopan yhteisöjen komissio v. Euroopan unionin elinten käännöskeskus
   (Asia C-269/06)
   (2006/C 190/22)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: J.-F. Pasquier ja D. Martin)
   
      Vastaaja: Euroopan unionin elinten käännöskeskus
   Vaatimukset
   
               —
            
            
               Euroopan unionin elinten käännöskeskuksen päätös, jolla se on kieltäytynyt maksamasta työnantajamaksua yhteisön eläkejärjestelmään, on kumottava
            
         
               —
            
            
               Euroopan unionin elinten käännöskeskus on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Virkamiesten uusien henkilöstösääntöjen 83 a artiklan 2 kohdan mukaan ”virastot, jotka eivät saa avustusta yhteisöjen talousarviosta, maksavat mainittuun talousarvioon eläkejärjestelmän rahoittamiseen tarvittavat maksut kokonaisuudessaan”.
   Tämän perusteella komissio vaati Euroopan unionin elinten käännöskeskusta maksamaan talousarvioon työnantajaosuutta vastaavat määrät niistä maksuista, jotka sen on maksettava eläkejärjestelmään vuodelta 2005 ja sitä seuraavilta vuosilta.
   Euroopan unionin elinten käännöskeskus kuitenkin kieltäytyi tästä kiistäen olevansa tulorahoitteinen virasto. Se väittää, että se on katsottava avustusta saavaksi virastoksi. Komission mukaan on kuitenkin selvää, että Euroopan unionin elinten käännöskeskus ei ole vuoden 1998 jälkeen saanut toiminta-avustusta yhteisöjen talousarviosta, vaan ainoastaan korvauksen, joka vastaa sen palveluja, jotka liittyvät toimielinten väliseen yhteistyöhön kääntämisen alalla.